Vilma Čiplytė

Vilma Čiplytė (1969 m. gegužės 16 d. – 2009 m. liepos 9 d.http://www.anp.lt/index.php?option=com_content&task=view&id=70&Itemid=25 ) – Lietuvos kultūrologė, folkloristė, liaudies muzikos atlikėja.

Gimė Kaune. Baigė Kapsuko pedagoginės mokyklos Kauno skyrių, dirbo darželio auklėtoja, vėliau Raudondvario kultūros namų meno vadove. Katalikų teologijos bakalauro ir etnologijos magistro studijas baigusi Vytauto Didžiojo universitete, vadovavo VDU folkloro ansambliui „Linago“. Vėliau darbavosi Kauno tautinės kultūros centre metodininke, Aukštaitijos nacionaliniame parke – kultūrologe.

Nuo pat jaunystės domėjosi tautosaka, folkloru, liaudies dainomis. Su folkloro kolektyvais „Uosinta“ ir „Kupolė“ rinko tautosaką, vėliau tai darė savarankiškai. Aplankė dešimtis Aukštaitijos ir Dzūkijos kaimų, parašė „Lietuvos valsčių“ serijos monografijoms „Juodupė“, „Onuškis“ straipsnį „Daina ir gyvenimas“, monografijai „Kamajai“ straipsnį „Dainos, giesmės, pasakos ir gyvenimai“http://www.viduje.lt/?q=system/files/In+memoriam+Vilma+Ciplyte.pdf.

Organizavo folkloro festivalius, tradicines Kalėdų, Užgavėnių šventes, rašė straipsnius, rengė seminarus. Nuo 1999 m. vadovavo KTU folkloro kolektyvui „Goštauta“. Buvo pagoniškojo metalo kolektyvų Ha Lela, Zpoan Vtenz narėhttp://www.ferrum.lt/f/news/4167 .

 Šaltiniai 

Kategorija:Lietuvos folkloro atlikėjai
Kategorija:Lietuvos kultūrologai
Kategorija:Lietuvos folkloristai